12. ΝΟΜΟΘΕΤ. ΔΙΑΤΑΓΜΑ της 16/17 Δεκ. 1922 Περί τιμωρίας των εξαγόντων λαθραίως εγχώρια προϊόντα. Άρθρον μόνον.-Παν πλοίον ανακαλυπτόμενον ως φέρον εγχώρια προϊόντα, ων η εξαγωγή απαγορεύεται, εις ποσότητας υπερβαινούσας τας απαραιτήτους ανάγκας του πληρώματος, αίτινες πρέπει προ του απόπλου δι’ ιδιαιτέρου σημειώματος, παραδιδομένου προς την αρμοδίαν τελωνειακήν Αρχήν, να έχωσι δηλωθή υπό του πλοιάρχου, κατ’ είδος και ποσόν, της τελωνειακής Αρχής δικαιουμένης εις επαλήθευσιν του σημειώματος, κατάσχεται, ο δε πλοίαρχος ή και ο πράκτωρ του πλοίου, ως και ο ιδιοκτήτης του εμπορεύματος και ο φορτωτής αυτού τιμωρείται δια της ποινής της ειρκτής και δια χρηματικής ποινής (μέχρι πεντήκοντα χιλιάδων δραχμών, ουχί δε κατωτέρας των 5.000 δραχμών), το δε εμπόρευμα δημεύεται και διατίθεται προς όφελος του δημοσίου ταμείου. Εις τους μηνυτάς της ανωτέρω παραβάσεως χορηγείται αμοιβή ανερχόμενη εις 20% επί της αξίας του κατασχομένου εμπορεύματος. Δια την επιμέτρησιν των χρηματικών ποινών, βλ. Α.Ν. 110/1945 και άρθρ. 57 και 474 του νέου Ποινικού Κώδικος, ως και Β.Δ. 27 Δεκ. 1950 (τομ. 8 σελ. 6, 28,80 και 84,1). 